Správa č. 01/04/2022/ z vykonanej kontroly dodržiavania všeobecne záväzných právnych predpisov pri sprístupňovaní informácií a vybavovaní sťažností, petícií a žiadostí o poskytnutie informácií doručených na mestskú časť Bratislava-Rusovce v roku 2021.

Oprávnená osoba: Ing. Vladimír Mráz, miestny kontrolór

Kontrolovaný subjekt: Miestny úrad mestskej časti Bratislava-Rusovce

 Vývojová 8

 851 10 Bratislava

 IČO 00 304 611

Predmet kontroly: Kontrola dodržiavania všeobecne záväzných právnych predpisov, všeobecne záväzných nariadení mestskej časti a interných predpisov mestskej časti Bratislava-Rusovce pri sprístupňovaní informácií a žiadostí o sprístupnenie informácií, sťažností a petícií doručených na mestskú časť v roku 2021.

Cieľ kontroly: Kontrola dodržiavania postupov evidencie, archivácie podaní, plnenie zákonných termínov na vybavenie týchto písomností.

Kontrola bola vykonaná v čase : od 01. 03. 2022 do 31. 03. 2022

Kontrolované obdobie: od 01. 01. 2021 do 31. 12. 2021

Kontrola bola vykonaná v súlade s Plánom kontrolnej činnosti na I. polrok 2022, schváleným uznesením miestneho zastupiteľstva mestskej časti Bratislava-Rusovce č. 337/2021 dňa 14. 12. 2021. Predmetná kontrola bola vykonaná v nadväznosti na dodržiavanie uvedených zákonov a nariadení:

• zákona č. 9/2010 Z. z. o sťažnostiach v znení neskorších predpisov

• zákona č. 85/1990 Zb. o petičnom práve v znení neskorších predpisov

• zákona č. 369/1990 Zb. o obecnom zriadení v znení neskorších predpisov v zmysle

§ 18 písm. d), e), f),

• zákona č. 377/1990 Zb. o hl. m. SR Bratislave v znení neskorších predpisov v zmysle §15

• zákona č. 357/2015 Z. z. o finančnej kontrole a vnútornom audite v znení neskorších predpisov

• Pravidiel kontrolnej činnosti miestneho kontrolóra mestskej časti Bratislava-Rusovce

• zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení zákona č. 546/2010, (§ 47a) účinnosť povinne zverejňovať zmluvy, faktúry a objednávky

• zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov

• smernicu starostu č. 8/2012 zo dňa 23. júla 2012, platnú a účinnú od 01. 08. 2012 vydanú na základe §11 ods. 1 zákona č. 9/2010 Z. z. o sťažnostiach upravujúcu postupy orgánov samosprávy a miestneho úradu pri nakladaní so sťažnosťami v podmienkach mestskej časti Bratislava-Rusovce.

1. Sťažnosti doručené v roku 2021.

Podľa centrálnej evidencie sťažností miestneho úradu mestskej časti Bratislava-Rusovce bolo registrované počas kontrolovaného obdobia za rok 2021 jedno podanie, ktoré spĺňalo náležitosti sťažnosti. Písomnosť označená ako sťažnosť bola doručená do podateľne MÚ dňa 22. 07. 2021 pod sp. značkou 2382/2021. Doručená písomnosť spĺňala predpísané náležitosti, ktoré upravuje zákon č. 9/2010 Z. z. o sťažnostiach, teda bola podaná v písomnej listinnej podobe a obsahovala predpísané náležitosti v zmysle § 5 ods. 2 a ods. 3 zákona

č. 9/2010 Z. z. a to meno, priezvisko a adresu pobytu sťažovateľa, označenie toho, proti komu sťažnosť smeruje, označenie nedostatkov, na ktoré sťažovateľ poukazuje a označenie čoho sa sťažovateľ domáha. V danom prípade išlo o podanie občana mestskej časti Bratislava-Rusovce, p. Ľudovíta Obslesera voči ročnému vyúčtovaniu spotreby TUV a splaškovej vody za obdobie rokov 2019-2020. V podaní sťažovateľ namietal, že v uvedenom zúčtovacom období nevyužíval tieto služby spojené s nájmom bytu, nakoľko odstavil prívodný ventil a službu nevyužíval. Miestny úrad preveril skutkový stav a sťažnosť vyhodnotil ako čiastočne opodstatnenú. Dôvodom tohto vyjadrenia bola skutočnosť, že pokiaľ nájomca bytu a teda prijímateľ služieb spojených s nájmom na základe platnej a účinnej zmluvy žiada zmenu v ustanoveniach tejto zmluvy, uvedenú požiadavku je nutné riešiť so správcom, teda mestskou časťou písomnou formou, čo v prípade sťažovateľa nebolo z jeho strany uskutočnené. Zmena v poskytovanom rozsahu služieb spojených s nájmom podlieha schváleniu zo strany oboch zmluvných strán, teda mestskej časti i nájomcu a musí byť uzatvorená v písomnej podobe formou dodatku k účinnej zmluve. Taktiež miestny úrad upozornil sťažovateľa na jeho neoprávnený zásah do práv zmluvných strán, nakoľko tento úkon si vyžaduje súhlas správcu, teda mestskej časti a prípadné zaplombovanie i opakované odblokovanie prívodu zazmluvnených médií, je spoplatnenou službou vykonávanou oprávnenou servisnou organizáciou zodpovednou za prevádzkovanie, opravy a údržbu celého systému.

Miestny úrad vykonal kontrolu zúčtovaní predmetnej spotreby TÚV za roky 2019 a 2020, pričom porovnaním s nameranou spotrebou skonštatoval, že vo vyúčtovaní r. 2019 bola nameraná nulová spotreba, teda neprišlo k finančnému rozdielu a za rok 2020 vykonal opravné vyúčtovanie, v ktorom vyčíslil výšku preplatku v prospech sťažovateľa vo výške 392,53 €, ktoré vyplatí v jeho prospech. Zároveň zabezpečí výmenu overeného vodomeru TÚV, o termíne ktorej bude sťažovateľ oboznámený oprávnenou organizáciou. Písomné vyjadrenie k sťažnosti bolo vyhotovené dňa 07. 10. 2021 pod sp. zn. 3174/2021/Ku.

Kontrolný orgán skonštatoval porušenie ustanovenia § 13 Lehoty na vybavenie sťažnosti, kde podľa ods. (1) Príslušný orgán verejnej správy je povinný sťažnosť vybaviť do 60 pracovných dní. V spise nie je doložená písomnosť dokladujúca, že miestny úrad využil ustanovenie ods. (2) zákona, a teda postupoval pri vybavení ako pri sťažnosti náročnej na prešetrenie. Vedúci orgánu verejnej správy alebo ním splnomocnený zástupca nepredĺžil lehotu podľa odseku 1 pred jej uplynutím o 30 pracovných dní. Orgán verejnej správy túto skutočnosť neoznámil sťažovateľovi bezodkladne, písomne, s uvedením dôvodu, prečo je predĺženie lehoty nevyhnutné. Podľa ustanovenia ods. (3) Lehota na vybavenie sťažnosti začína plynúť prvým pracovným dňom nasledujúcim po dni jej doručenia orgánu verejnej správy príslušnému na jej vybavenie; v prípade sporu o príslušnosť lehota na vybavenie sťažnosti začína plynúť prvým pracovným dňom nasledujúcim po dni doručenia rozhodnutia podľa § 11 ods. 4. Lehota na vybavenie sťažnosti, ktorá uplynula dňom 20. 09. 2021, tak bola prekročená o 17 dní.

Záver kontroly vybavovania sťažností v roku 2021.

Kontrola vybavovania sťažností doručených v roku 2021 na miestny úrad mestskej časti Bratislava-Rusovce preukázala nedostatky spočívajúce v porušení ustanovenia §13 ods. 1 a ods. 2 zákona č. 9/2010 Z. z. o sťažnostiach, nedodržaním lehoty na jej vybavenie.

2. Petície doručené mestskej časti v roku 2021.

Kontrolór si od kontrolovaného subjektu vyžiadal ku kontrole písomnosti evidované v centrálnej evidencii ako doručené petície v roku 2021. Kontrolovaný subjekt evidoval celkovo v roku 2021 dve písomnosti obsahujúce podpisy občanov doručených prostredníctvom zástupcu petičiarov.

Prvá písomnosť, ktorá bola preverovaná bola “Petícia za vypísanie referenda o odvolaní starostky mestskej časti Bratislava-Rusovce“, ktorá bola doručená na mestskú časť elektronickou mailovou formou dňa 14. 09. 2021, pričom bola súčasne doručená touto formou i poslancom miestneho zastupiteľstva. Písomnosť bola zaregistrovaná podateľňou miestneho úradu dňa 16. 09. 2021 pod sp. značkou 2975/2021 s vyznačeným počtom príloh 5 s 330 podpismi. Obsahom petície bola požiadavka na miestne zastupiteľstvo mestskej časti Bratislava-Rusovce, aby v súlade s §13a ods. 3 písm. a) bod 1 zákona č. 369/1990 Zb. o obecnom zriadení ako kompetentný samosprávny orgán rozhodlo uznesením o vypísaní referenda o odvolaní starostky mestskej časti Bratislava-Rusovce. Petícia bola zdôvodnená nekompetentnosťou starostky a jej konaním proti záujmom Rusoviec, spôsobujúc a ohrozujúc tak chod ZŠ s MŠ Vývojová 228, v zriaďovateľskej pôsobnosti mestskej časti.

Miestny úrad v súlade s ustanovením §19 ods. 1 zákona č.369/1990 Zb. o obecnom zriadení ako výkonný orgán starostky a miestneho zastupiteľstva zabezpečujúci odborné, administratívne a organizačné činnosti preskúmal podanie v súlade s ustanoveniami zákona

č. 85/1990 Zb. o petičnom práve v spojení so znením zákona č. 369/1990 Zb. o obecnom zriadení upravujúceho podmienky na odvolanie starostu obce náležitosti doručeného podania.

Preskúmaním doručeného podania miestny úrad zistil a skonštatoval, že počet doručených podpisov osôb podporujúcich petíciu nespĺňal podmienku ustanovenia §13a ods. 3 písm. a), vyžadujúceho podporu aspoň 30% oprávnených voličov obce v ktorej sa má petícia prerokovať a referendum vypísať. Obdobne pri tomto preskúmaní konštatoval miestny úrad i tú skutočnosť, že niektoré z podpisov podporovateľov petície nespĺňali podmienku oprávneného voliča, keďže nepreukázali trvalý pobyt k mestskej časti Bratislava-Rusovce v súlade s ustanoveniami zákona č. 180/2014 Z. z. o podmienkach výkonu volebného práva a o zmene a doplnení niektorých zákonov.

Preskúmaním dospel miestny úrad mestskej časti Bratislava-Rusovce k záveru, že podanie označené ako petícia nespĺňa zákonné náležitosti petície v zmysle zákona č. 85/1990 Zb. o petičnom práve v z. n. p v spojení so zákonom č. 369/1990 Zb. o obecnom zriadení v z. n. p., a nedostatky podania označeného ako petícia nie je možné odstrániť poskytnutím súčinnosti podľa § 6a zákona č. 85/1990 Zb. o petičnom práve v z. n. p. Na základe uvedených skutočností a absencie podstatných zákonných náležitostí na prerokovanie, mestská časť rozhodla o odložení tohto podania označeného ako petícia, o čom písomne formou Oznámenia informovala p. Petra Dolinského označeného ako predsedu petičiarov listom MÚ/R-3170/2021/Zb dňa 30. 09. 2021 doručovaným mailom i poštou.

Záver kontroly: Kontrolou postupu vybavovania doručenej sťažnosti kontrola nepreukázala porušenia platnej a účinnej legislatívy ako i nedostatky vyžadujúce prijatie nápravných opatrení.

Druhou písomnosťou doloženou 72 podpismi, adresovanou a doručenou starostke mestskej časti dňa 07. 07. 2021 pod sp. zn. 2188/2021, bol otvorený list požadujúci transparentnú a objektívnu voľbu riaditeľa ZŠ s MŠ Rusovce, namietajúc nesúhlas s výberovým konaním na funkciu riaditeľa ZŠ s MŠ Vývojová 228 Rusovce konaným dňa 08. 06. 2021.

Obsahom podania bola výzva na starostku mestskej časti, aby v zastúpení zriaďovateľa v zmysle ustanovenia § 3 ods. 2 zákona č. 596/2003 Z. z. o štátnej správe v školstve vyslovila dôvodný nesúhlas s navrhovaným kandidátom pre netransparentnosť, neprofesionalitu výberového procesu, nerovnomernosť podmienok výberu kandidátov a hodnotiacich kritérií výberu.

Starostka mestskej časti preskúmala v súlade s ustanoveniami zákona č. 85/1990 Zb.

o petičnom práve doručenú písomnosť a konštatovala, že táto nespĺňa zákonné náležitosti petície v zmysle zákona č. 85/1990 Zb. o petičnom práve v z. n. p v spojení so zákonom

č. 596/2003 o štátnej správe v školstve a školskej samospráve v z. n. p., a že nedostatky podania označeného ako „otvorený list“ nie je možné odstrániť poskytnutím súčinnosti podľa § 6a zákona č. 85/1990 Zb. o petičnom práve v z. n. p. Na základe uvedených skutočností a absencie podstatných zákonných náležitosti na prerokovanie podania ako petície starostka rozhodla o vybavení podania i s prihliadnutím na jej označenie „otvorený list adresovaný starostke“ ako o bežnej žiadosti. Po preskúmaní podnetov uvedených v písomnosti a vlastnom zisťovaní súvisiacich skutočností, ako i konzultáciách s ministerstvom školstva ako i odbornými orgánmi štátnej správy v oblasti školstva a vzdelávania, starostka rozhodla v súlade s jej kompetenciou o nevymenovaní navrhovaného kandidáta na riaditeľa ZŠ s MŠ Vývojová 228, v zákonom stanovenej lehote. V súlade so znením zákona o štátnej správe v školstve ďalej starostka postupovala v súlade so zákonom a v stanovenej lehote vyhlásila opakované druhé kolo voľby riaditeľa ZŠ s MŠ Vývojová, z konania ktorého bol vybratý kandidát, ktorého starostka vymenovala do funkcie.

Záver kontroly: Kontrolou postupu vybavovania doručenej písomnosti kontrola nepreukázala porušenia platnej a účinnej legislatívy ako i nedostatky vyžadujúce prijatie nápravných opatrení.

3. Evidencia a vybavovanie doručených žiadostí o poskytnutie informácie v roku 2021.

Kontrolný orgán vykonal kontrolu evidencie žiadostí o sprístupnenie informácií v roku 2021. Evidencia, ktorú ku kontrole predložil kontrolovaný subjekt v zmysle náplne práce vedie referentka mestskej časti p. Mária Jajcajová, ktorá ku kontrole poskytla prehľadnú elektronicky vedenú evidenciu podaní v centrálne vedenej evidencii podaní doložených archivovanou dokumentáciou podaní a súvisiacej dokumentácie k spôsobu vybavovania žiadostí o sprístupnenie informácií. Ku kontrole boli poskytnuté originály žiadostí i ucelené spisové materiály opatrené pečiatkou miestneho úradu, v ktorom sú evidované podania od 01. 01. 2021 do 31. 12. 2021 chronologicky vzostupne do termínu zahájenia kontroly.

Kontrolovaná evidencia podaní obsahuje zákonom predpísané náležitosti v obdobnom rozsahu ako písomnosti vedené v evidencii sťažností a petícií Tieto obsahujú:

a) spisové číslo žiadosti

b) evidenčné číslo

c) poradové číslo podania v roku

d) dátum doručenia

e) údaje na identifikáciu FO alebo PO

f) predmet podania - vec

g) identifikácia pridelenia žiadosti na vybavenie

h) dátum vybavenia žiadosti

i) forma vybavenia žiadosti – vyhovené / čiastočne vyhovené/ rozhodnutie o nesprístupnení s poučením a možnosťou odvolania sa voči rozhodnutiu. Evidencia podaní obsahuje vyznačenie právoplatnosti na rozhodnutiach prípadne vyznačenie odstúpenie žiadosti z dôvodu príslušnosti povinnej osoby

j) spôsob doručenia žiadateľovi

V kontrolovanom období v časovom rozmedzí od 01. 01. 2021 do 31. 12. 2021 bolo na miestny úrad, ako povinnej osobe doručených celkom 58 žiadostí o sprístupnenie informácie označených poradovými číslami 1/2021 až 58/2021. Žiadosti sú evidované chronologicky, vzostupne v centrálnej evidencii žiadostí za rok 2021. Prehľad žiadostí prikladám v priloženom tabuľkovom prehľade a v štruktúre, ktorú vyžaduje zákonná úprava.

Ako vyplýva z doloženého tabuľkového prehľadu miestny úrad, ako povinná osoba vyhovel v plnom rozsahu celkom pri 39 žiadostiach o sprístupnení požadovaných informácií v plnom rozsahu zápisom v spise, 9 žiadostí čiastočne sprístupnil s vydaním rozhodnutia zdôvodňujúceho príčiny nevyhovenia v časti žiadosti, 3 žiadosti odstúpil povinnej osobe na následné sprístupnenie, a 7 žiadostí o sprístupnenie bolo zamietnutých rozhodnutím o nesprístupnení informácie s poučením o možnosti domáhať sa práva súdnou cestou, ktoré však žiadatelia v lehote do nadobudnutia účinnosti nevyužili.

Kontrolný orgán preveril úplnosť spisov a záznamov v nich v celom rozsahu 58 doručených žiadostí počas roka 2021. Každý z preverených spisov obsahoval zákonom predpísané náležitosti a vykazoval znaky ich úplnosti v nasledovnom rozsahu:

a) žiadosť o sprístupnenie doručená poštou, resp. e-mailom opatrená podacím číslom registratúry

b) e-mailová komunikácia so žiadateľom v prípade výzvy na doplnenie žiadosti žiadateľa

c) vykonanie zápisu do spisu - žiadosti o sprístupnenie informácie podľa § 18 zákona

č. 211/2000 Z. z. so sprístupnenou informáciou žiadateľovi

d) rozhodnutie zápisom v spise podľa ustanovenia §2 ods.1 zákona č.211/2000 Z. z. s jeho odôvodnením

e) krycí list spisu s nasledovnými údajmi a chronológiou obehu spisu:

- evidenčné číslo žiadosti

- dátum podania žiadosti

- identifikačné údaje žiadateľa

- počet listov

- potvrdenie prijatia žiadosti zodpovedným referentom

- obsah požadovaných informácií

- žiadateľom požadovaný spôsob sprístupnenia informácie

- vyznačenie odstúpenia žiadosti

- žiadosť vybavená/čiastočne sprístupnená/zamietnutá s uvedením zdôvodnenia

- spôsob vybavenia žiadosti s vyznačením čísla rozhodnutia a spisu

- predpísané náklady spojené s poskytnutím informácie a ich úhrada

- identifikácia referenta sprístupňujúceho informáciu s vyznačením dátumu sprístupnenia

Obsahovo žiadatelia požadovali sprístupnenie informácií v oblastiach územného a stavebného poriadku, UPI, vynakladania finančných prostriedkov z rozpočtu mestskej časti a pri nakladaní s verejnými zdrojmi, dotácie občianskym združeniam a zriadeným organizáciám, mzdové náležitosti verejných funkcionárov a vedúcich zamestnancov obce, prijímania deti na predškolskú výchovu, budovania verejnej infraštruktúry, kompetencií starostky, majetkové doklady, dokumenty k susedským sporom, a iné...

Tabuľka s prehľadom žiadostí o poskytnutie informácie podľa § 2 ods. 2 zákona č. 211/2000 Z. z. doručených v roku 2021

Ev. číslo

INFO Podanie

doručené Spisová

značka Žiadateľ

INFO

. Predmet žiadosti Spôsob

Vybavenia Doručenie Dátum vybavenia/

Dôvod

1/2021 17.12.2020 č. 4583/20 Martin Bodický wifi 4EU vybavené mail 11.01.2021

2/2021 11.01.2021 č. 21/2021 Istav Media s. r. o SSÚ - UR Zamietnuté

R- 25/2021 mail 12.01.2021

nie je účastník

3/2021 21.01.2021 č.164/2021 Peter Vojtko ÚPI vybavené mail 26.01.2021

4/2021 18.01.2021 č. 114/2021 Martin Turček LV 2089 a LV 2076 Čiastočne vybavené

predĺžená lehota+8

R-120/2021 mail 28.01.2021

Nemá

informáciu

5/2021 25.01.2021 č. 195/2021 Michal Feik parkovacia politika vybavené mail 04.02.2021

6/2021 08.02.2021 č. 335/2021 Katarína Leščišin optická sieť vybavené mail 15.02.2021

7/2021 12.02.2021 č. 408/2021 Pavol Troiak respirátory vybavené mail 16.02.2021

8/2021 16.02.2021 č. 473/2021 František Lošonský OON a zariadenie MU čiastočne vybavené

R-611/2021 mail 26.02.2021

§5a ods. 5 písm. b)

§9 ods. 3

9/2021 16.02.2021 č. 495/2021 Helga Halásová úmrtia r. 2018 - 2020 vybavené mail 22.02.2021

10/2021 18.03.2021 č. 828/2021 Daniel Šarišský prijímanie detí do MŠ vybavené Mail 26.03.2021

11/2021 18.03.2021 č. 804/2021 Marta Ferienčík BVS - pokuty Odstúpené

BVS SP 22.03.2021

12/2021 22.03.2021 č. 856/2021 Veronika Feketeová chov psov Žiadosť

Stiahnutá č. 888/2021 mail a/a

24.03.2021

13/2021 25.03.2021

 č. 894/2021 Mário Valentovič pozemky v Čunove odstúpené na MČ Čunovo mail 29.3.2021

vybavené

14/2021 23.03.2021 Č. 875/2021 RKC Rusovce židovský cintorín vybavené mail 31.03.2021

15/2021 13.04.2021 č. 1021/

2021 Anna Harumová susedský spor vybavené mail

 06.05.2021

16/2021 26.04.2021 č. 1202/

2021 Jozef Gašparík participatívny rozpočet vybavené mail 06.05.2021

17/2021 05.05.2021 č. 1295/

2021 Ján Vizvári parcely

komunikác. Čiastočne vybavené

R-1381/2021 mail 13.05.2021

Nemá

informáciu

18/2021 27.4.2021 č. 1204/

2021 Capitol Legal Group zberné dvory Čiastočne vybavené

R-1315/2021 mail 7.05.2021

Nemá

informáciu

19/2021 12.5.2021 č. 1445/

2021 František Lošonský lúka, FC – faktúry,

facebook Čiastočne vybavené

R-1548/2021

odvolanie mail 31.05.2021

Nemá

informáciu

20/2021 20.5.2021 č. 1550/

2021 Norbert Vizvári stavebné, kolaudačné

rozhodnut. Čiastočne vybavené

R-1678/2021 mail 31.5.2021

Odstúpené

MDVRR

Nemá

informáciu

21/2021 24.5.2021 č. 1574/

2021 Peter Dolinský ZŠ +MOM Čiastočne vybavené

R-1706/2021 mail 02.06.2021

Nemá

informáciu

22/2021 31.5.2021 č. 1660/

2021 Central Euroean Institut spolupráca s Čínou vybavené mail 02.06.2021

23/2021 01.06.2021 č. 1693/

2021 Paul Pirovits referendum r. 2003 Odstúpené

Hl.m.SR-archív mail 03.06.2021

postúpené archív mesta Bratislava

24/2021 31.05.2021 č. 1670/

2021 Helena Dašková stavebné povolenia Čiastočne

Vybavené

R-1686/2021

 SP 07.06.2021

Nemá

informáciu

25/2021 07.06.2021 č. 1791/

2021 František Lošonský faktúry za inventár r. 2019 Zamietnuté

R-1817/2021 mail 17.06.2021

Nemá

informáciu

26/2021 09.06.2021 č. 1816/

2021 RKC vybavené SP 15.06.2021

27/2021 14.6.2021 č. 1871/

2021 Ján Hanus príspevok

dôchodcom vybavené mail 22.06.2021

28/2021 07.06.2021 č. 1792/

2021 František Lošonský odvolanie vyradení z FC MČ vybavené mail 22.06.2021

odvolanie

29/2021 Dtto

28/2021 č. 1792/

2021 František Lošonský odvolanie vyradení z FC MČ vybavené mail 02.07.2021

odpoveď

30/2021 24.06.2021 č. 2044/

2021 Seleziani Don Bosko dotácie MŠ a ZŠ vybavené SP 02.07.2021

31/2021 01.07.2021 č. 2110/

2021 Rímska únia Rád sv. Uršule dotácie MŠ a ZŠ vybavené SP 02.07.2021

32/2021 06.07.2021 č. 2151/

2021 Kanonísky sv. Agusta dotácie MŠ a ZŠ vybavené SP 06.07.2021

33/2021 07.07.2021 č. 2175/

2021 Igor Ryban UPI vybavené mail

SP 15.7. až 28.7.2021

34/2021 12.07.2021 č. 2226/

2021 Diana Petrovič. menovanie riaditeľa ZŠ Zamietnuté

R-2232/2021 mail 22.07.2021

§11 ods. 1 písm. h)

35/2021 12.7.2021 č. 2234/

2021 Slavomír Trnkónczy Rusovce sever - vodná infraštruk. vybavené mail 22.07.2021

36/2021 17.07.2021 č. 2274/

2021 Rastislav Kunst menovanie riaditeľa ZŠ Zamietnuté

R-2334/2021 SP 26.07.2021

§11 ods.1 písm. h)

37/2021 14.07.2021 č. 2259/

2021 Eva Csaplárov. Pongrác - plot, kamera vybavené mail 26.07.2021

38/2021 21.07.2021 č. 2352/

2021 Anna Harumová susedský spor vybavené SP 13.08.2021

39/2021 04.08.2021 č. 2457/

2021 Eva Csaplárov. Pongrác - plot, kamera vybavené mail 05.08.2021

40/2021 04.8.2021 č. 2534/

2021 Anna Harumová susedský spor vybavené SP 13.08.2021

41/2021 04.08.2021 č. 2544/

2021 Eva Šuláková susedský spor vybavené SP 19.08.2021

42/2021 06.08.2021 č. 2571/

2021 Aliancia Fair - play protesty prokurátora vybavené mail 18.8.2021

43/2021 24.08.2021 č. 2754/

2021 Anna Harumová susedský spor vybavené mail

SP 06.09.2021

09.09.2021

44/2021 25.08.2021 č. 2760/

2021 Dominik Burda, menovacie dekréty zast.riaditeľ ZS s MS čiastočne

vybavené

R-2901/2021 SP 08.09.2021

§9 ods.2

45/2021 26.08.2021 č. 2784/

2021 Info portál Plat

starostu počty prac. MU, vybavené mail 06.09.2021

46/2021 05.08.2021 č. 2556/

2021 Diana Petrovič. odvolanie voči č. 34 Zamietnuté

R-3017/2021 SP 22.09.2021

§11 ods.1 písm. h)

47/2021 30.08.2021 č. 2851/

2021 Helena Dašková doklady Zamietnuté

R-3061/2021 SP 22.09.2021

Nemá

Informáciu

Odstúpené KDI,BVS,OU

48/2021 13.09.2021 č. 2951/

2021 Alexander Végh SP garáž vybavené SP 12.10.2021

49/2021 23.09.2021 č. 3068/

2021 Anna Harumová doklady vybavené mail 28.09.2021

50/2021 01.10.2021 č. 3229

2021 Anna Harumová doklady vybavené mail 13.09.2021

51/2021 11.10.2021 č. 3295/

2021 PuraW, s.r.o doklady vybavené mail 15.10.2021

52/2021 20.10.2021 č. 3442/

2021 Peter Paták Doklady SSU magist. Zamietnuté

R-3538/2021 mail 27.10.2021

Nemá

Informáciu

53/2021 05.11.2021 č. 3642/

2021 Katarína Lenárová platy starostov vybavené mail 12.11.2021

54/2021 08.11.2021 č. 3663/

2021 Martina Štepians. zápisnica z VOS ZŠ SJ vybavené mail 18.11.2021

55/2021 05.11.2021 č. 3656/

2021 Viera Jakušová odstránené stavby vybavené mail 18.11.2021

56/2021 20.12.2021 č. 4275/

2021 František Lošonský 11 otázok Vybavené

predlžená lehota mail 11.01.2022

57/2021 30.12.2021 č. 4366/

2021 František Lošonský odmeny prac. , UPZ vybavené mail 11.01.2022

58/2021 22.12.2021 č. 4320/

2021 Plecho a Parners rekonštruk-cia komuni-

kácií

 vybavené mail 04.01.2022

Záver kontroly sprístupňovania informácií na základe doručených žiadostí o poskytnutie informácie v roku 2021

Kontrolór preveril plnenie povinností kontrolovaného subjektu i vo vzťahu k uplatňovaným postupom vybavovania žiadostí o sprístupnenie informácií. Z priloženého tabuľkového prehľadu vyplýva dodržiavania postupov pri nakladaní s verejne prístupnými informáciami a ich sprístupňovaním v plnom rozsahu, čiastočnom sprístupňovaní informácií, prípadne i ich zamietnutí. V prípade sprístupnenia informácie v plnom rozsahu kontrolovaný subjekt v súlade so znením ustanovení infozákona tieto sprístupňuje tzv. zápisom v spise, pričom túto skutočnosť zaznamená do centrálnej evidencie a je s ňou oboznámený i žiadateľ o poskytnutie informácie. V prípade čiastočného sprístupnenia informácie kontrolovaný subjekt vydáva rozhodnutie o čiastočnom sprístupnení informácií, ktoré sú obsahom vydaného rozhodnutia. Súčasne vydáva rozhodnutie o zamietnutí poskytnutia tej časti informácií i so zdôvodnením , kedy týmito informáciami nedisponuje, resp. ich sprístupnenie by bolo v rozpore s účinnými všeobecne záväznými predpismi, s uvedením príslušných zákonných ustanovení priamo vo vydanom rozhodnutí. Obdobne postupuje i pri zamietnutí žiadosti o poskytnutie informácií. Kontrolovaný subjekt v kontrolovanej vzorke žiadostí použil i ustanovenia o odstúpení žiadosti povinnej osobe v prípadoch, pokiaľ touto informáciou disponoval resp. bola verejne známou, o čom upovedomil v súlade so zákonom i žiadateľov. Kontrola v kontrolovanom subjekte - miestnom úrade mestskej časti Bratislava-Rusovce so sídlom Vývojová 8, 851 10 Bratislava v žiadostiach o sprístupnenie informácií doručených v roku 2021 nepreukázala nedostatky, vyžadujúce prijatie nápravných opatrení.

Dátum vyhotovenia Návrhu Správy č. 01/04/2022 z kontroly: 31. 03. 2022

Kontrolovaný subjekt bol s obsahom Návrhu Správy oboznámený mailom dňa 02. 04. 2022 a 04. 04. 2022 osobne. Súčasne boli kontrolovanému subjektu odovzdané všetky písomnosti a doklady poskytnuté v súvislosti s výkonom kontroly kontrolnému orgánu.

Vyjadrenie kontrolovaného subjektu dňa 04. 04. 2022

Kontrolovaný subjekt nevzniesol námietky k zisteniam uvedených v Návrhu správy.

Za kontrolovaný subjekt: Mgr. Martina Zuberská,

 prednostka miestneho úradu v. r.

 Mária Jajcajová

 zodpovedný referent MÚ Rusovce v. r.

Za kontrolný orgán: Ing. Vladimír Mráz, kontrolór v. r.